Felipe Massa

eta|
eta|
eta|
eta|

Felipe MASSA (São Paulo, 25-an de aprilo 1981 – ) estas brazila aŭtomobila konkursisto, ekde 2006, la konkursanto en la Ferrari-teamo en la Formulo-1. Ĝia plej bona sukceso estis la dua loko en 2008.

 Biografio 
Felipe Massa konkure ekgokartis en aĝo de 9 jaroj. En sia unua sezono, li atingis la 4-an lokon en la gokarta konkurso Paulista Micro. Li plu gokartis dum 7 jaroj, lia plej granda sukceso estis la 3-a loko en la brazila gokarta ĉampionado en 1997.

Li ekkonkursis per aŭtomobiloj en 1998 en la brazila serio Forma Chevrolet. Li finis la unuan sezonon je la 5-a loko, la sekvan li gajnis - kun tri venkoj en 10 raŭndoj.

Li alvenis en 2000 en Eŭropo por konkursi en la itala kaj eŭropa serio Forma Renault. Li venkis en ambaŭ serioj la ĉampionadon – en koloro de Cram Competition, li venkis en 8 konkursojn dum la sezono.

Li pludaŭrigis la konkursadon en 2001 en la euro-serio Forma–3000, kie kun Draco Competition venkis ses el ok konkursoj kaj tio kompreneble certigis por li la ĉampionan titolon. Li partoprenas kelkajn konkursojn en la Eŭropa Terenaŭto-Ĉampionado (ETC) kun Alfa Romeo. Je liaj kapabloj ekatentis la teamo Sauber Petronas de la formulo unu kaj ofertis al li testadan eblecon. Ili subskribis kontrakton por Formulo 1 de 2002. Tie li akiris 4 poentojn kaj la 12-an lokon. Pro liaj oftaj eraroj, Sauber ne plilongigis la kontrakton kun li, sed la gvidantoj de Ferrari ekapogis lin kaj tiel li eklaboris ĉe ili en la 2003-a sezono kiel testpiloto. Lia stilo, stirado pliboniĝis, tiel en 2004 - je instigo de Ferrari - Sauber denove kontraktis kun li. Massa kolektis en tiu sezono 12 poentojn kaj atingis la 12-an lokon. En 2005, Massa kolektis 11 poentojn kaj atingis la 13-an lokon.

Ĉar en 2005 Rubens Barrichello abrupte decidis ne plu konkursi ĉe Ferrari en 2006, Massa anstataŭigis lin. Li kolektis 80 poentojn kaj atingis la 3-an lokon en 2006. Pro lia konkursado en 2006, li ricevis en 2007 la trofeon Lorenzo Bandini.

En 2007, li kolektis 94 poentojn kaj atingis la 4-an lokon. Li venkis en 3 konkursoj dum la sezono de 2007, dum en 2008 jam 6 konkursojn kaj Massa iĝis la 2-a kun 97 poentoj.

 Personaĵoj 
Felipe Massa estas geedziĝinta (2007), lia edzino estas Rafaela Bassi, kiu verŝajne naskos en novembro de 2009 ilian unuan gefilon.

 Eksteraj ligiloj 
 Oficiala paĝo de Felipe Massa

Kategorio:Pilotoj de F1
Kategorio:Brazilanoj
Kategorio:Naskiĝintoj en Brazilo